

**Hysbysiad Preifatrwydd – Isadeiledd – Llifogydd**

Mae'r hysbysiad hwn yn egluro pa wybodaeth mae'r Cyngor ei hangen er mwyn rheoli llifogydd yn yr ardal. Mae angen i'r Cyngor gasglu, storio a phrosesu gwybodaeth bersonol ynghylch lleoliad achosion o orlifo a pherchnogion amddiffynfeydd gorlifo gan gynnwys isadeiledd a chronfeydd. Mae'r Cyngor yn rhoi mesurau ar waith i warchod preifatrwydd unigolion ym mhob rhan o'r broses.

**Pwy sy'n gyfrifol am eich gwybodaeth?**

Caiff pob gwybodaeth bersonol ei dal a'i phrosesu gan Gyngor Bwrdeistref Sirol Blaenau Gwent yn unol â deddfwriaeth Diogelu Data. I gael gwybodaeth am rôl y Rheolydd Data, y Swyddog Diogelu Data a manylion cyswllt y Cyngor, edrychwch ar y dudalen 'Diogelu Data' ar wefan y Cyngor:

[https://blaenau-gwent.gov.uk/en/Council/data-protection-foi/data-protection-act/](https://blaenau-gwent.gov.uk/en/council/data-protection-foi/data-protection-act/)

**Pa wybodaeth ydyn ni ei hangen?**

Mae’n bosibl y bydd Cyngor Bwrdeistref Sirol Blaenau Gwent yn casglu’r wybodaeth ganlynol:

* Enw a chyfeiriad
* Manylion Cyswllt gan gynnwys cyfeiriad e-bost
* Gwybodaeth arall y gellwch ei chyflwyno inni ddelio ag achosion o orlifo neu berhnogaeth isadeiledd gorlifo a chofrestr y cronfeydd

Byddwn yn defnyddio’r wybodaeth hon i brosesu gwybodaeth er mwyn rheoli llifogydd. Mae’n bosibl y byddwn yn gwirio peth o’r wybodaeth gyda ffynonellau eraill i sicrhau bod yr wybodaeth a ddarparwyd gennych yn gywir.

**Pam ein bod angen eich gwybodaeth?**

Rydym angen yr wybodaeth er mwyn cyflawni’n dyletswyddau o dan:

* Y Ddeddf Reoli Llifogydd a Dŵr 2010
* Y Rheoliadau Risg o Lifogydd 2009

Mae angen yr wybodaeth hon arnom er:

* Rheoli’r risg o orlifo ym Mlaenau Gwent

Mae’n bosibl y byddwn yn cysylltu â chi trwy ebost, ffôn eu bost.

**Gyda phwy fyddwn ni'n rhannu eich gwybodaeth?**

I alluogi'r Cyngor i brosesu eich cyfranogiad i’r broses a chydymffurfio â'n gofynion cyfreithiol, byddwn yn rhannu eich gwybodaeth gyda sefydliadau partner yn cynnwys:

* Yn fewnol o fewn Cyngor Blaenau Gwent
* Eich cynrychiolwyr cyfreithiol
* Cyfoeth Naturiol Cymru
* Darparwyr gwasanaethau TGC - SRS (Shared Resource Service Wales)
* Ymgynghorwyr Meddalwedd AMX

**Beth yw'r sail gyfreithiol ar gyfer prosesu?**

Er mwyn cydymffurfio â'r GDPR, dim ond lle cyflawnir amod dan erthygl 6 y ddeddfwriaeth y caiff data personol ei brosesu.

Yn yr achos hwn, y sail gyfreithiol ar gyfer prosesu yw:

* Rhwymedigaeth gyfreithiol sy'n ei gwneud yn ofynnol i ni brosesu eich gwybodaeth bersonol
* Cyflawni tasg gyhoeddus, er enghraifft cyflawni ein rôl diogelu neu swyddogaeth cynllunio neu wasanaethau gwastraff

**Pa mor hir fyddwn ni'n cadw eich gwybodaeth?**

Dim ond cyhyd ag sydd angen y bydd y Cyngor yn cadw eich gwybodaeth. Serch hynny, mae’n bosibl y ceir amgylchiadau lle y bydd angen inni gadw eich gwybodaeth am gyfnod hwy. Gellir cael manylion llawn am ba mor hir y bydd y Cyngor yn cadw eich gwybodaeth drwy gysylltu â'r Adran berthnasol sy'n gyfrifol am y gwasanaethau rydych eu hangen.

Canolfan gyswllt y Cyngor: [info@blaenau-gwent.gov.uk](mailto:info@blaenau-gwent.gov.uk) / 01495 311556.

**Rhoi gwybodaeth gywir**

Mae'n bwysig ein bod yn cadw gwybodaeth gywir a chyfredol amdanoch er mwyn asesu eich anghenion a darparu'r gwasanaethau priodol. Os oes unrhyw rai o'ch manylion wedi newid, neu y byddant yn newid yn y dyfodol, gofynnir i chi sicrhau eich bod yn dweud wrthym cyn gynted ag sy'n bosibl fel y gallwn ddiweddaru eich cofnodion.

Mai 2018